Grensene mellom de to regionene Flandern og Vallonia følger i grove trekk gamle språklige skillelinjer. Den gamle språklige grensen ble formalisert i 1962 med lov om fire språkområder. Flandern i nord er dominert av en befolkning som snakker den nederlandske dialekten flamsk. Vallonia i sør er dominert av belgisk fransk og det galloromanske språket vallonsk. Brüssel er offisielt tospråklig. Regionen har en tysk-språklig minoritet i øst.